**DOM ZDRAVLJA KARLOVAC** Razina: 31

MB: 0728756

OIB: 81499488050

RKP: 27247

B I LJ E Š K E

za razdoblje od 1. siječnja do 31. prosinca 2019. godine

Dom zdravlja Karlovac zdravstvena je ustanova primarne zdravstvene zaštite osnovana Odlukom o statusnoj promjeni Medicinskog centra Karlovac broj 021-01/94-01/23 Županijskog poglavarstva Karlovačke županije od 23.03.1994.g. Osnivač Doma zdravlja je Karlovačka županija.

Za obavljanje zdravstvene djelatnosti Dom zdravlja Karlovac je sa HZZO tijekom 2019. ugovarao slijedeće djelatnosti.

- opća medicina : 11 timova

- dentalna medicina : 13 timova

- patronažna služba : 14 prvostupnica sestrinstva

- ortodontska ordinacija: 1,7 tima

- RTG zubna dijagnostika : 1 inž. radiologije

- 6,5 tima sanitetskog prijevoza

- 1 tim pedijatrija

- palijativna skrb – 2 koordinatora za palijativnu skrb

- mobilni palijativni tim.

Dom zdravlja imao je u zakupu u 2019. ukupno 29 timova i to :

- 13 timova opće medicine,

- 3 tima dentalne zdravstvene zaštite,

- 5 zubnih tehničara,

- 1 tim medicine rada s psihologom (2)

- biomedicinski laboratorij

- 3 tima zdravstvene zaštite žena

- ljekarnu.

Ukupan broj djelatnika na dan 31.12.2019. je 123. Tijekom 2019. zapošljavani su djelatnici na određeno vrijeme poradi zamjene djelatnika koji izbivaju sa rada, a na neodređeno vrijeme zaposleni su djelatnici na radna mjesta upražnjena odlaskom djelatnika u mirovinu ili prestankom radnog odnosa djelatnika, a po ishođenju suglasnosti Ministarstva zdravstva.

Financijski izvještaji u sustavu proračuna se predaju sukladno izmijenjenom Pravilniku o financijskom izvještavanju u proračunskom računovodstvu (NN 2/17 i 28/17). Izmjene Pravilnika su se primjenjivale na sva izvještajna razdoblja u 2019.g., a proizašle su iz Izmjena i dopuna Pravilnika o proračunskom računovodstvu i Računskom planu (NN 87/16). Dom zdravlja Karlovac je proračunski korisnik Karlovačke županije. Financijski planovi Doma zdravlja su dio Proračuna Karlovačke županije koja vrši konsolidaciju financijskih izvješća svojih korisnika. Knjiženja se vrše putem jedinstvenog računovodstvenog sustava - „Win-GPS“ informatičke kuće Infomare d.o.o. Dom zdravlja Karlovac je i u 2019.g. ostao obveznik obračuna i plaćanja PDV-a, obzirom da godišnje ostvaruje više od 300.000 kn oporezivih usluga. Privremena stopa pretporeza od 4% je i konačna te će se primjenjivati i u 2020. godini.

Dana 28. prosinca 2018. godine pokrenut je sudski spor protiv Doma zdravlja Karlovac zbog isplate razlike plaće za prekovremeni rad, obračun naknade plaće za vrijeme korištenja godišnjeg odmora u vrijeme blagdana, neradnih dana, isplate dodatka na plaću s osnova otežanih uvjeta rada i isplate dodatka na plaću s osnova iznimne odgovornosti za život i zdravlje ljudi. Tužiteljica je specijalizantica Doma zdravlja koja specijalizira pedijatriju u Klinici za dječje bolesti Zagreb, dr. Maja Fiolić.

Dana 16. travnja 2019. godine pokrenuto je trinaest sudskih sporova protiv Doma zdravlja Karlovac od strane zaposlenika sanitetskog prijevoza. Predmet spora su isplate dnevnica kao i dodaci na plaću u iznosu od 4% od osnovne plaće, zbog iznimne odgovornosti za život i zdravlje ljudi. Svi sudski sporovi su se uredno vodili i na njih se Dom zdravlja uredno odazivao putem svog ovlaštenog radnika.

**Bilješke uz Izvještaj PR-RAS**

U izvještajnom razdoblju Dom zdravlja Karlovac ostvario je 21.499.683 (AOP 403) kn ukupnih prihoda i 21.212.381 kn ukupnih rashoda (AOP 404), čime je ostvario višak prihoda u iznosu od 287.302 kn (AOP 405).

**PRIHODI:**

Sukladno računovodstvenom sustavu proračunskih korisnika prihodi se priznaju na temelju priljeva novčanih sredstava u izvještajnom razdoblju.

Tekuća pomoć proračunskim korisnicima iz proračuna koji im nije nadležan iznosi 2.874 kn (AOP 064). Općina Krnjak je isplatila Domu zdravlja Karlovac sredstva za montažu i adaptaciju stomatološke jedinice u dentalnoj ambulanti u Krnjaku.

Kapitalna pomoći proračunskim korisnicima iz proračuna koji im nije nadležan iznosi 174.000 kn (AOP 065).Grad Karlovac je Domu zdravlja odobrio 50.000 kn za nabavu uredskog namještaja za službu patronaže, te kapitalnu pomoć direktno uplatio na račun ustanove (AOP 065). Općina Krnjak je Domu zdravlja odobrila 124.000 kn za pomoć u nabavi medicinske opreme (stomatološka jedinica) za ordinaciju dentalne medicine u Krnjaku, te kapitalnu pomoć direktno uplatila na račun ustanove (AOP 065).

Kapitalna pomoć temeljem prijenosa EU sredstava ostvarena je u iznosu od 602.183 kn (AOP 068), a radi se o namjenskim sredstvima za Projekt - Energetske obnove zgrade Ambulanta Banija na adresi Gaja Petrovića 2, Karlovac.

Ostale prihode čine: prihodi od sufinanciranja usluga, prihodi od dopunskog osiguranja te ostali izvanredni prihodi u iznosu (refundacija plaća doktora i sl.) 601.670 kn (AOP 116).

Vlastiti prihodi iznose 987.541 kn. Odnose se na uplaćena sredstva prikupljena temeljem najma poslovnog prostora i refundacije režijskih troškova kao i na sredstva od pruženih zdravstvenih usluga u Domu zdravlja Karlovac (AOP 126).

Kapitalna donacija od trgovačkog društva Euroherc u iznosu od 4.000 kn (AOP 129) za nabavku taktilne mape ( orijentacijski plan kretanja za slijepe osobe) na lokaciji dr.Vladka Mačeka 48.

Prihodi iz nadležnog proračuna za financiranje rashoda poslovanja ostvareni su u iznosu od 833.644 kn (AOP 132) a radi se o decentraliziranim sredstvima čija je namjena za tekuće i investicijsko održavanje građevinskih objekata, opreme i prijevoznih sredstava i koncesijskim sredstvima za sufinanciranje dijela plaća zaposlenika uprave Doma zdravlja Karlovac.

Prihodi iz nadležnog proračuna za financiranje rashoda za nabavu nefinancijske imovine ostvareni su u iznosu od 86.750 kn (AOP 133) za nabavku osobnog automobila za službu palijativne skrbi.

Prihodi od HZZO-a kao najznačajniji u strukturi prihoda na temelju ugovorenih obveza ostvareni su u iznosu od 18.188.815 kn (AOP 135).

Prihodi od prodaje nefinancijske imovine iznose 18.206 kn (AOP 289), a radi se o prihodima od prodaje stanova u otkupu.

**RASHODI:**

U istom razdoblju ostvareni su rashodi u iznosu od 21.212.381 kn (AOP 404) i to rashodi redovnog poslovanja 19.592.916 kn (AOP 148) i rashodi za nabavu nefinancijske imovine 1.619.465 kn (AOP 341).

Najveći udio u ukupnim rashodima čine rashodi za zaposlene 13.864.074 kn (AOP 149) što je povećanje u odnosu na prošlu godinu za 12,8%. Povećanje broja zaposlenih u odnosu na isto razdoblje prošle godine je za 13 zaposlenika pa će iznos bruto plaća biti veći kao i doprinosi za zdravstveno osiguranje, trošak prijevoza i povećanje ostalih rashoda za zaposlene.

Za materijalne rashode utrošeno je 5.674.307 kn (AOP 160) što je povećanje u odnosu na prošlu godinu za 11,8%. Povećanje energije, potrošnog materijala, kao posljedica novo preuzetih ordinacija. U promatranom razdoblju povećani su i troškovi stručnog usavršavanja zaposlenika i službenih putovanja, a radi se prvenstveno o educiranju zdravstvenih zaposlenika u svrhu prikupljanja bodova za obnovu licenci.

Za financijske rashode realizirano je 11.211 kn (AOP 193) što je povećanje u odnosu na prošlu godinu za 8,9% .

**Rashode za nefinancijsku imovinu čine :**

**AOP 350 Licenca Infomare 6.750kn**

Nabavljena je licenca za robno materijalno poslovanje za vođenje zaliha za lijekove, sanitetski potrošni materijal, materijal za ortodonciju, dentalni potrošni materijal.

**AOP 361 Uredska oprema i namještaj 139.202kn**

Opremanje ambulante obiteljske i dentalne medicine na adresi G. Petrovića 2 u Karlovcu. Nabavka dva kompleta računala za ordinaciju obiteljske medicine na adresi dr. Vladka Mačeka 48 u Karlovcu. Grad Karlovac je Domu zdravlja uplatio 50.000 kn za nabavu uredskog namještaja za službu patronaže. Uređena je soba glavne sestre i prostorije patronažnih sestara na adresi dr. Vladka Mačeka 48 u Karlovcu.

**AOP 363 Oprema za održavanje 31.375kn**

Nabavljeno je 4 klima uređaja za: ordinaciju dentalne medicine na adresi Domjanićeva 17 (1 kom), soba za ultrazvuk (1 kom), služba palijativne skrbi ( 2 kom) na adresi Vladka Mačeka 48 u Karlovcu.

**AOP 364 Medicinska oprema 191.349kn**

Općina Krnjak je Domu zdravlja doznačila sredstva u iznosu od 124.000 kn za nabavku medicinske opreme (stomatološka jedinica) za ordinaciju dentalne medicine u Krnjaku. Nabavljena je rabljena stomatološka jedinica u iznosu od 10.100 kn za ordinaciju dentalne medicine na adresi Domjanićeva 17. Kupljeni su i nasadni instrumenti za rabljenu stomatološku jedinicu i opremane su i druge stomatološke jedinice dentalne medicine u iznosu od 47.250 kn. Za ambulantu obiteljske medicine kupljen je holter tlaka u iznosu od 9.999 kn na adresi G. Petrovića 2 u Karlovcu.

**AOP 367 Uređaji, strojevi i oprema za ostale namjene**

**14.164kn**

Kapitalnom donacijom od trgovačkog društva Euroherc osiguranje d.d. u iznosu od 4.000 kn nabavljena je taktilna mapa (orijentacijski plan kretanja za slijepe osobe) na lokaciji dr.Vladka Mačeka 48 u Karlovcu.

Nabavljeno je 7 rashladnih uređaja za novo preuređene prostorije Doma zdravlja Karlovac.

**AOP 370 Prijevozna sred. 86.750kn**

Nabavljen je osobni auto za službu palijativne skrbi. Prihodi su ostvareni iz nadležnog proračuna za financiranje rashoda za nabavu nefinancijske imovine.

**AOP 393** **Dodatna ulaganja 1.149.875kn**

Na zgradi Doma zdravlja Karlovac, na adresi Gaja Petrovića 2 u Karlovcu kompletno je obnovljena vanjska fasada, zamijenjena su vrata i prozori. U zgradi djelatnost obavljaju 7 ordinacija dentalne medicine, 4 ordinacije opće medicine, zubni rendgen, 5 zubnih tehničara. Radi se o investiciji u iznosu 1.847.000 kuna od čega bespovratna sredstva EU iznose 1.110.000 kn, i u kojem se traži sufinanciranje ustanove u iznosu od 737.000,00 kn. Ukupan trošak projekta u 2019. godini za Energetsku obnova zgrade Ambulanta Banija na adresi Gaja Petrovića 2, Karlovac iznosi 1.122.171 kn.

Dodatna ulaganja na računalnoj opremi u iznosu od 12.629 kn ( nabavljeni su office paketi za novo nabavljena računala u Domu zdravlja Karlovac). Zamjena stolarije (vrata) u iznosu od 15.075 kn za službu pedijatrije na adresi dr. Vladka Mačeka 48 u Karlovcu.

**UKUPNO 1.619.465 kn**

**Bilješke uz Izvještaj Bilancu**

Dom zdravlja Karlovac nije izdavao jamstva i nema dugoročnih depozita. Povećana je vrijednost nematerijalne imovine u iznosu od 6.750 kn (AOP005). Nabavljena je licenca za robno materijalno poslovanje .

Izvršena su knjiženja na dodatnim ulaganjima na građevinskim objektima u iznosu od 1.454.046 kn(AOP 010).

Povećana je vrijednost uredske opreme i namještaja (AOP 015) u iznosu 150.288 kn i izvršeno je isknjižavanje opreme u iznosu od 30.055 kn (AOP 015). Nabavljen je novi namještaj za ambulante obiteljske i dentalne medicine na adresi G. Petrovića 2 u Karlovcu. Nabavka dva kompleta računala za ordinaciju obiteljske medicine na adresi dr. Vladka Mačeka 48. Uređena je soba glavne sestre i prostorije patronažnih sestara na adresi dr. Vladka Mačeka 48. Rashod u iznosu od 30.055 kn se odnosio na uredski namještaj u službi patronaže.

Nabavljeno je sedam klima uređaja u ordinacijama dentalne i obiteljske medicine u iznosu od 31.375 kn i izvršeno je isknjižavanje opreme za grijanje u iznosu od 7.203 kn na lokaciji Lasinjski Sjeničak u Karlovcu.(AOP 017).

Nabavljena je medicinska oprema u vrijednosti od 192.893 kn. Nabavljena je stomatološka jedinica u iznosu od 124.000 kn za ordinaciju dentalne medicine u Krnjaku. Nabavljena je i rabljena stomatološka jedinica u iznosu od 10.100 kn za ordinaciju dentalne medicine na adresi Domjanićeva 17 u Karlovcu. Nabavljana je i medicinska oprema u ordinacijama dentalne medicine u iznosu od 47.250 kn. Za ambulantu obiteljske medicine kupljen je holter tlaka u iznosu od 9.999 kn na adresi G. Petrovića 2 u Karlovcu. Proveden je rashod medicinske opreme u iznosu od 27.857 kn (AOP018) a odnosi se na rtg uređaj u iznosu od 23.790 kn na lokaciji G.Petrovića 2 u Karlovcu i medicinska oprema u iznosu od 4.067 kn u obiteljskoj medicini na adresi dr. Vladka Mačeka 48 .

Nabavljeni su uređaji za hlađenje u iznosu od 14.164 kn i proveden rashod u iznosu od 564 kn u ordinaciji obiteljske medicine na lokaciji G.Petrovića 2 u Karlovcu (AOP 021).

Proveden je rashod računalnih programa u iznosu od 3.800 kn u ambulanti obiteljske medicine na adresi dr. Vladka Mačeka 48(AOP 042).

Na sitnom inventaru u upotrebi proveden je rashod u iznosu od 75.160 kn (AOP49).(Auto gume i sitni medicinski inventar).

Novac u banci i blagajni (AOP 064) je povećan kao rezultat dobre naplate potraživanja te novčanih sredstava. Ostala potraživanja (AOP 080) obuhvaćaju potraživanja od HZZO-a za refundaciju bolovanja. Potraživanja po posebnim propisima (AOP 152) obuhvaćaju potraživanja za dopunsko zdravstveno osiguranje. Potraživanja za prihode od pruženih usluga odnose se na uplaćena sredstva prikupljena temeljem najma poslovnog prostora i refundacije režijskih troškova.(AOP 153). Dionice i udjeli u glavnici - porast vrijednosti u odnosu na prošlu godinu u iznosu od 5.166 kn. Potraživanja za prihode iz proračuna (AOP 154) čine potraživanja od HZZO na temelju ugovornih obveza. Potraživanja od prodaje nefinancijske imovine (AOP 157) su potraživanja za preostale rate stanova u otkupu na rok do 30 godina.

Obveze i vlastiti izvori - Dom zdravlja Karlovac na vrijeme podmiruje dospjele obveze. Iskazano je povećanje obveza u odnosu na prošlu godinu za 6,3 %, a najviše zbog povećanja rashoda za zaposlene (AOP 163). Nepodmirene obveze za materijalne rashode su manje u odnosu na prošlu godinu za približno 9,2 % (AOP 166). Obveze za zaposlene (AOP 165) su obveze za plaće i naknade za zaposlene za mjesec prosinac 2019. godine a podmirene su u siječnju 2020 godine. Evidentirana je nepodmirena obveza za nabavljenu medicinsku opremu u iznosu od 11.250 kn i nepodmirena obveza 5.599 kn za trošak koordinatora zaštite na radu za Energetsku obnova zgrade Ambulanta Banija na adresi Gaja Petrovića 2 u Karlovcu (AOP 175).

Kako je poslovnu 2018. godinu Dom zdravlja Karlovac završio s viškom i manjkom prihoda po različitim kategorijama, na sjednici Upravnog vijeća održanoj 31.01.2019.godine donesena je Odluka o raspodjeli rezultata kojom je preneseni manjak prihoda od nefinancijske imovine u iznosu od 192.682 (AOP 238) kn pokriven viškom prihoda poslovanja 1.610.768 kn (AOP 233).

Nakon utvrđivanja rezultata za 2019. godine te provedene obvezne korekcije rezultata po čl. 82.st.1. Pravilnika i čl. 70. St.2. Zakona, utvrđen je ukupan višak prihoda poslovanja (AOP 233) u iznosu od 2.439.714 kn i manjak prihoda od nefinancijske imovine ( AOP 238) u iznosu od 734.326 kn.

**Bilješke uz Izvještaj o obvezama**

(AOP 001) Stanje obveza na početku izvještajnog razdoblja je stanje obveza na dan 01.01.2019. godine i iznosi 1.526.255 kn (AOP 003). Međusobne obveze proračunskih korisnika su zajednička kategorija obveza prema svim proračunskim i izvanproračunskim korisnicima državnog proračuna i proračuna JLP(R)S-a, uz određena izuzeća ( porezi, doprinosi, pdv, carine, naknade za uređenje voda, emisije u okoliš i sl.) Označavanje međusobnih obveza proračunskih korisnika vrši Županija. Do povećanja međusobnih obveza proračunskih korisnika došlo je kod slijedećih korisnika: Opća bolnica, Zavod za javno zdravstvo Karlovačke županije, Zavod za hitnu medicinu Karlovačke županije, Dom zdravlja Vojnić (AOP 020). Do smanjenja međusobnih obveza došlo je kod istih korisnika. Od dospjelih obveza Dom zdravlja nije podmirio usluge zubotehničkih laboratorija u iznosu od 22.163 kn iz razloga jer isti nisu naplaćeni od strane HZZO-a.( AOP 037 ).

Ukupne obaveze na dan 31.12.2019. godine iznose 1.621.675 kn (AOP 036).

**Bilješke uz Izvještaj RAS-funkcijski**

Dom zdravlja Karlovac obavlja osnovnu funkciju razreda 07 Zdravstvo, skupine 072 Službe za vanjske pacijente i slijedećih podskupina: 0721 Opće medicinske usluge, 0722 Specijalističke medicinske usluge, 0723 Zubarske usluge. Iskazani su rashodi poslovanja i rashodi za nabavu nefinancijske imovine (AOP 90).

**Bilješke uz Izvještaj PVRIO**

(AOP 015) Dionice i udjeli u glavnici – iskazan je rast vrijednosti dionica Karlovačke banke d.d. u iznosu od 5.166 kn.

(AOP 021) Proizvedena dugotrajna imovina –Smanjena je vrijednost uredske i medicinske opreme u iznosu od 626 kn zbog dotrajalosti iste.

(AOP 032) Temeljem Odluke, otpisana su nenaplativa potraživanja u iznosu od 65.677 kn.

Karlovac, 31.01.2020.

Zakonski predstavnik:

Tatjana Šterk-Tudić,mag.oec.